[{"text_idx": "#000001", "text": "A hithau\u2019n benwythnos cyn y Nadolig, rydan ni wedi mynd am thema\u0302u ychydig yn llai cyfredol na\u2019r arfer ar gyfer ein Pump i\u2019r Penwythnos yr wythnos hon, gan ganolbwyntio\u2019n hytrach ar ysbryd yr w\u0302yl. Ho, ho, ho."}, {"text_idx": "#000003", "text": "Mae llwyth o gigs wedi digwydd yn ystod mis Rhagfyr, a thipyn mwy o barti\u0308on i ddod rhwng dydd Dolig a nos Calan. Er hynny, mae pethau\u2019n arafu rhywfaint penwythnos yma, efallai wrth i bawb ganolbwyntio ar eu siopa Dolig funud olaf!"}, {"text_idx": "#000007", "text": "Ond ein prif ddewis ni ar gyfer y penwythnos ydy ymweliad Gruff Rhys a\u0302 Pizza Tipi yn Aberteifi heno. Mae Gruff wedi bod yn teithio\u2019r byd yn perfformio caneuon ei albwm diweddaraf Babelsberg dros y misoedd diwethaf a dyma fydd ei gig olaf o\u2019r hyn sydd wedi bod yn flwyddyn brysur!"}, {"text_idx": "#000010", "text": "Ein hoff ga\u0302n Nadolig Gymraeg? Efallai. 3 uchaf? Yn bendant. Mae\u2019n debyg mai\u2019r hyn a seliodd ca\u0302n Nadolig Yws Gwynedd fel un o\u2019n ffefrynnau oedd ei berfformiad ad hoc ohoni yn ystod sesiwn Seiat yn y Selar i lansio cyfrol Llyfr Y Selar fis Rhagfyr llynedd."}, {"text_idx": "#000012", "text": "Mae modd i chi wylio Seiat yn y Selar yn llawn ar YouTube Y Lolfa, ac mae fersiwn lawn y ga\u0302n ar-lein hefyd. Ond, yn ein barn ni, mae hon yn swnio orau fel fersiwn acwstig a dyma fideo o Yws yn ei pherfformio\u2019n acwstig fel Sesiwn Sw\u0302n no\u0302l yn 2014:"}, {"text_idx": "#000015", "text": "Roedd temtasiwn i ddewis record fer Cerdyn Nadolig gan Colorama a ryddhawyd yn 2010 \u2013 mae\u2019r thema\u2019n amlwg, a\u2019r gwaith celf a chlawr y CD sydd ar ffurf cerdyn Nadolig yn ardderchog (chewch chi ddim pecynnu fel hyn ar Spotify bobl!) Ond sengl oedd hon yn y bo\u0302n, felly efallai ddim cweit digon o gyfiawnhad."}, {"text_idx": "#000016", "text": "Ein dewis o record yr wythnos hon felly dy albwm 3 Hwr Doeth, sy\u2019n briodol nid yn unig oherwydd y chwarae ar y geiriau Nadoligaidd yn enw\u2019r band, ond hefyd gan bod yr albwm wedi\u2019i ryddhau\u2019n ddigidol ar safle Bandcamp Pasta Hull ar ddydd Nadolig llynedd!"}, {"text_idx": "#000017", "text": "Er bod blwyddyn gron ers rhyddhau\u2019r albwm, mae \u2018na \u2018chydig o naratif yn datblygu o gwmpas Tri Hwr Doeth ar hyn o bryd, gydag erthygl ym Mhabell Roc cylchgrawn Golwg wythnos yma, gig cofiadwy yng Nghlwb Ifor Bach fis diwethaf, ac y fideo \u2018Beirdd/Beats\u2019 sydd wedi ei gyhoeddi gan Hansh wythnos yma. Dyma \u2018Taith i\u2019r Lleuad\u2019 gan Yr Arch Hwch:"}, {"text_idx": "#000020", "text": "Ond, gan nad ydy \u2018Taith i\u2019r Lleuad\u2019 ar yr albwm, dyma dybyl wammy o 3 Hwr Doeth i chi a\u2019r trac ardderchog \u2018Cob\u2019:"}, {"text_idx": "#000022", "text": "Wedi dweud hynny, doedd 2018 ddim yn flwyddyn hollol hesb i band gwallgof ond gwych o Fangor gan eu bod nhw wedi ymddangos ar brydiau yn ystod y flwyddyn. Un ffaith allech chi fod wedi colli yn ystod holl gyffro gwyliau cerddorol yr haf oedd iddyn nhw ryddhau sengl o\u2019r enw \u2018Heddiw\u2019 no\u0302l ar ddechrau mis Awst. Recordiwyd y ga\u0302n gyda\u2019r cynhyrchydd Sam Durrant yn Stiwdio Un, Rachub ac mae\u2019r gitarydd, Rhys Martin, yn rhoi ychydig o hanes y trac ar flog y band os ydach chi am wybod mwy am hon."}, {"text_idx": "#000025", "text": "Ta waeth am yr hyn maen nhw wedi gwneud eleni, y peth pwysig i\u2019w drafod ydy ei bod nhw hefyd wedi dablo gyda chaneuon Nadoligaidd yn y gorffennol, gan gynnwys un o\u2019n hoff ganeuon Nadoligaidd ni, \u2018Nadolig Llawen\u2019 a ryddhawyd yn 2011 gyda \u2018Pwy Sy\u2019n Dw\u0302ad Dros y Bryn\u2019 fel B Side."}, {"text_idx": "#000026", "text": "Un peth arall...: Nadolig Alcoholig"}, {"text_idx": "#000027", "text": "Mae \u2018na ddigonedd o diwns Nadolig bach neis neis, a nifer o rai eraill sy\u2019n pregethu am wir ystyr y Nadolig a phethau felly. Ond chwa o awyr iach yng nghanol yr holl sentimentaliaeth ydy ca\u0302n Nadolig Hanner Pei."}]